Tatoeba sentences — language code: ber
Tom ad yeṛju asiwel-ik.
Anta tasnawit ideg yezrew Tom?
Anarag ur iwala acemma.
Kra dagi akk yeqqar-aɣ-d deg tsemhuyt n tefsut ideg nella.
Tafsut d tallit n tayri n kra i d-yexleq Rebbi.
Dɣa Ddayxa d Wakli d ayen yellan gar-asen i ten-yuwin ɣer din ad mlilen akken ad myussanen ugar.
Tawrirt d taddart meẓẓiyen, myussanen akk yimezdaɣen-is.
Akli d Dayxa d arraw n yimeɣrasen i sin.
Dda Yidir baba-s n Ddayxa d Dda Ɛacur baba-s n Wakli d imeddukal n ttrad n tsellullit taɣelnawt, akken i mmuten deg udrar n Jerjer send ad tefru s kra n wayyuren kan.
Nna Mennun yemma-s n Ddayxa tessen Nna Ṭawes yemma-s n Wakli yerna ttemyekcament.
Zwaren-d deg wawal s usmekti n yimawlan-nsen send ad d-uɣalen ɣur-sen : “Teẓriḍ ttḥareɣ ad yali wass akken ad d-kkreɣ ad kem-awiɣ deg tkerrust-iw s ixeddim-im. I d-as-yenna Wakli.
Ula d nekk, kra n wuḍan ttawiɣ-d tafat s wallen-iw, ulac ddqiqa n wakud-iw ur d-tɛedda tugna-inek s yimi-k yettaḍsan, amer ttafeɣ ur teṭṭixir ara akk deg lexyal-iw. I as-d-terra Ddayxa.
Ihi tḥemmleḍ-iyi ?
Ah ay Akli ma ḥemmleɣ-k ? Awal-a “ḥemmleɣ” drus n wazal i yesɛa deg wakken i k-ḥemmleɣ aṭas aṭas, ilaq i d-yennulfa wawal ijehden ugar wa.
Ula d nekk, lufan ad twaliḍ acḥal i kem-riɣ.
I sin yid-sen qqimen s tuẓẓla n yiḍarren wa ɣef yiri n wa ɣef rrbiɛ n temrijt.
Uqbel ad ifakk awal i as-yenna ijbed-itt-id ɣur-s netta yeṭṭef-itt-id ddaw n tɣerdin, nettat tefka-as lebɣi, tessenda ticenfirin-is tizeggaɣin am usisnu i tid n Wakli.
Akli mi iḥulfa anzaren-is rsen ɣef wanzaren n Ddayxa iruḥ leɛmer-is, yesraffeg s igenni wis sebɛa, amzun d ayen-nniḍen yugaren aya i d-yeḍran yid-s.
Tɣaḍ-iyi tmurt-iw.
Tɣaḍ-aɣ tmurt-nneɣ.
Wissen anida akka i tetteddu tmurt-nneɣ ?
Ulac win iɛuẓẓgen am win ur nebɣi ara ad d-isel.
Ulac win iddreɣlen am win ur nebɣi ara ad iwali.
Nkulfa-s Rebbi i zzman-a.
Yugi uydi ad as-yebru i yiɣes.
Yugi uydi ad as-iserreḥ i yiɣes.
Yugi uydi ad as-yanef i yiɣes.
Tuwi ddnub tmurt-nneɣ.
Tuḍen tmurt-iw.
Wissen melmi ara d-yali wass ?
Ɣezzif yiḍ, yugi ad yekfu.
Nettraju tafat n wass.
Tebda tidet tettban-d.
Tikerkas rrant tamurt d ayla-nsent.
Tamurt zedɣent tkerkas, urǧin tufi iman-is.
Ur tettaf ara iman-is tmurt zedɣent tkerkas.
Tamurt yebnan ɣef tikerkas ur tettili akken i tt-bɣan warraw-is.
D yir imdanen i kem-iseddawen a tamurt-iw.
Teɣliḍ-d gar yir ifassen a tamurt-iw.
Melmi ara d-tuɣaleḍ ɣer wid i kem-iḥemmlen ?
Rani ɛaṭel men tmenya ḥetta l tnac dujember.
Akli mi yuɣal s axxam d yemma-s i t-id-yemmugren, teldi-as-d tawwurt.
Twala-t ibeddel, mačči d win tessen yettarran kullec ɣer daxel ama d lferḥ ama d lqerḥ.
Tikkelt-a ur yezmir ara ad yeffer addad ideg yella.
Lferḥ n tayri yerna aḥtut.
Tiyita n tayri i as-d-tefka Ddayxa tessenguga-t akk amzun teshucc-it akk almi t-terra d wayeḍ.
Yeɛreq i yiman-is.
Nna Ṭawes ur tesbir ara, tebɣa ad teḥṣu d acu akka yeḍran d mmi-s ɣas ma tekkes aɣilif mačči d ayen n diri, maca d ayen yessefraḥen nezzeh.
Ssaɛa uqbel i d-tetteffeɣ Ddayxa seg uɣerbaz ṭṭfen-d abrid n tuɣalin s taḍsa n tidet yeččuren d tayri.
Annect-a d udem n Wakli yettaḍsan i t-id-isbegnen, yerna urǧin t-twala deg waddad am wa anagar ass-nni i d-yuwi ikayaden-is n bak akked turegt.